Evaluarea Națională 2020. Peste 10.000 de elevi susțin joi proba la Limba și literatura maternă.
Peste 10.000 de elevi susțin joi proba la Limba și literatura maternă de la Evaluarea Națională. Este ultima probă a examenului din acest an, după cele la Limba și literatura română și la Matematică, desfășurate luni, respectiv miercuri. Rezultatele vor fi afișate pe 22 iunie.
10.311 elevi vor da joi proba scrisă la Limba și literatura maternă.Primele rezultate ale Evaluării Naționale vor fi afișate luni,
22 iunie, până la ora 14:00. În conformitate cu regulamentele europene și la
solicitarea Autorității Naționale de Supraveghere a Prelucrării Datelor cu
Caracter Personal, Ministerul Educației și Cercetării va publica rezultatele
elevilor obținute în urma susținerii examenelor naționale cu anonimizarea
numelui și a prenumelui.Contestațiile pot fi depuse atât în format fizic, cât și electronic,
în zilele de 22 iunie (în intervalul orar 16.00 – 19.00) și 23 iunie (în
intervalul orar 8.00 – 12.00). În cazul depunerii contestațiilor, candidații
completează, semnează și depun/transmit electronic și o declarație-tip în care
se menționează faptul că au luat cunoștință că nota acordată ca urmare a
soluționării contestației poate modifica, după caz, nota inițială, prin
creștere sau descreștere. Pentru candidații minori, declarația-tip este semnată
și de către părinții/reprezentanții legali ai acestora.Rezultatele finale vor fi anunțate sâmbătă, 27 iunie.